
కర్ణాటకతో రంజీ పోరు నేటి నుంచేహైదరాబాద్ (ఆంధ్రజ్యోతి క్రీడాప్రతినిధి): రంజీ ట్రోఫీలో హైదరాబాద్ కీలక పోరుకు సిద్ధమైంది. షిమోగా వేదికగా మంగళవారం ప్రారంభం కానున్న గ్రూప్-ఎ మ్యాచ్లో పటిష్ట కర్ణాటకతో రాయుడు సేన తలపడనుంది. జింఖానా గ్రౌండ్లో తొలి రెండు మ్యాచ్లు రద్దు కావడం హైదరాబాద్కు తీవ్ర నిరాశ కలిగించింది. వర్షం కారణంగా అవుట్ ఫీల్డ్ ఆటకు అనుకూలంగా లేకపోవడంతో ఈ రెండు మ్యాచ్ల్లో మైదానంలో ఒక్క బంతి కూడా పడని సంగ తి తెలిసిందే. దీంతో సొంత మైదానంలో గెలిచే అవకాశాన్ని హెచ్సీఏ జట్టు చేజార్చుకుంది. ప్రస్తుతం పాయింట్ల పట్టికలో హైదరాబాద్ 2 పాయింట్లతో నాలుగో స్థానంలో ఉంది. నాకౌట్ రేసులో ముందంజ వేయాలంటే ఈ మ్యాచ్ లో గెలవడం హైదరాబాద్కు ఎంతో ముఖ్యం. ఈ నేపథ్యంలో టోర్నీలో బోణీ చేయాలని రాయుడు సేన కృతనిశ్చయంతో ఉంది. ఆశీష్రెడ్డి, తన్మయ్ అగర్వాల్ ఓపెనర్లుగా బరిలోకి దిగనున్నారు. కెప్టెన్ అంబటి రాయుడు, సుమంత్, అమోల్ షిండే, ఆకాశ్ బండారి, రోహిత్ రాయుడుతో మిడిలార్డర్ పటిష్టంగా ఉంది. పేస్ విభాగానికి మహమ్మద్ సిరాజ్, సీవీ మిలిం ద్, సుదీప్ త్యాగి నేతృత్వం వహించనున్నారు. ప్రజ్ఞాన్ ఓఝా, మెహదీ హసన్ స్పిన్నర్లుగా సేవలందించనున్నారు. అయితే బ్యాటింగ్, బౌలింగ్లో దుర్భేద్యంగా ఉన్న కర్ణాటకపై గెలవడం హైదరాబాద్కు సవాలే. మరో వైపు తొలి మ్యాచ్లో అసోంపై ఇన్నింగ్స్ విజయం సాధించిన ఆత్మవిశ్వాసంతో ఆతిథ్య కర్ణాటక బరిలోకి దిగుతోంది. సొంతమైదానంలో ఆడనుండడం ఆ జట్టుకు కలిసొచ్చే అంశం. ఆల్రౌండర్ కృష్ణప్ప గౌతమ్ సెంచరీ (149)తో పాటు మొత్తం 7 వికెట్ల ప్రదర్శనతో అసోంపై గెలుపులో కీలక పాత్ర పోషించాడు. ఓపెనర్ రవికుమార్ సమర్థ్ కూడా (123) శతకంతో మెరిశాడు. ఈ మ్యాచ్లోనూ వీరి నుంచి జట్టు భారీ ఇన్నింగ్స్ ఆశిస్తోంది. ఇక బౌలింగ్ విభాగంలో వినయ్ కుమార్ 6, అభిమన్యు మిథున్, శ్రేయాష్ గోపాల్ మూడేసి వికెట్లతో రాణించారు. ఆటగాళ్లు మంచి ఫామ్లో ఉండడంతో టోర్నీలో వరుసగా రెండో విజయం నమోదు చేయాలని కర్ణాటక భావిస్తోంది.

karnaatakato ranjee poru neti nuncheidarabad (aandhrajyoti kreedaapratinidhi): ranjee trophylo hyderabad keelaka poruku siddhamaindi. shimoga vedikagaa mangalavaaram praarambham kaanunna groop-e matchlo patishta karnaatakato rayudu sena talapadanundi. jinkhana groundlo toli rendu myachlu raddu kaavadam hyderabadku teevra niraasa kaliginchindi. varsham kaaranamgaa avut feald aataku anukuulamgaa lekapovadamto ee rendu matchllo maidaanamlo okka banti kuudaa padani sanga thi telisinde. deentho sonta maidaanamlo geliche avakaasaanni hechse jattu chejaarchukundi. prastutam paayintla pattikalo hyderabad 2 paayintlatho naalugo sthaanamlo undi. nakout resulo mundanja veyalante ee match loo gelavadam hyderabadku entho mukhyam. ee nepathyamlo torneelo bonhee cheyalani rayudu sena krutanischayamto undi. aasheeshreddy, tanmay agarwal openarlugaa bariloki diganunnaru. kepten ambati rayudu, sumant, amol shinde, aakash bandari, rohit raayudutho midelarder patishtamgaa undi. pays vibhaagaaniki mahammad siraj, siv milim dham, sudeep tyaagi netrutvam vahinchanunnaaru. pragnaan oeshaa, mehadi hasan spinnerlugaa sevalandinchanunnaru. ayithe batting, boulinglo durbhedyamgaa unna karnaatakapai gelavadam hyderabadku savale. maro vaipu toli matchlo asompai innings vijayam saadhinchina aatmaviswaasamto aatidhya karnaataka bariloki digutondi. sontamaidaanamlo aadanundadam aa jattuku kalisoche amsam. alrounder krishnappa gautam senchary (149)thoo paatu mottam 7 viketla pradarsanato asompai gelupulo keelaka paatra pooshinchaadu. openar ravikumar samarth kuudaa (123) satakamto merisaadu. ee matchlonu veeri nunchi jattu bhari innings aasistondi. ika bouling vibhaagamlo vinay kumar 6, abhimanyu mithun, shreyash gopal moodesi viketlatho raaninchaaru. aatagaallu manchi faamlo undadamtho torneelo varusagaa rendo vijayam namodu cheyalani karnaataka bhaavistondi.